CELEX: 62020CN0715
Language: el
Date: 2020-12-18 00:00:00
Title: Υπόθεση C-715/20: Αίτηση προδικαστικής αποφάσεως την οποία υπέβαλε το Sąd Rejonowy dla Krakowa — Nowej Huty w Krakowie (Πολωνία) στις 18 Δεκεμβρίου 2020 — KL κατά X sp. z o.o.

10.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/26
            
         
      Αίτηση προδικαστικής αποφάσεως την οποία υπέβαλε το Sąd Rejonowy dla Krakowa — Nowej Huty w Krakowie (Πολωνία) στις 18 Δεκεμβρίου 2020 — KL κατά X sp. z o.o.
      (Υπόθεση C-715/20)
      (2021/C 182/37)
      Γλώσσα διαδικασίας: η πολωνική
      
         Αιτούν δικαστήριο
      
      Sąd Rejonowy dla Krakowa — Nowej Huty w Krakowie
      
         Διάδικοι στην υπόθεση της κύριας δίκης
      
      
         Ενάγων: KL
      
         Εναγομένη: X sp. z o.o.
      
         Προδικαστικά ερωτήματα
      
      
                  1)
               
               
                  Έχουν το άρθρο 1 της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP (1), καθώς και οι ρήτρες 1 και 4 της εν λόγω συμφωνίας-πλαισίου την έννοια ότι αντιτίθενται σε ρύθμιση του εθνικού δικαίου, η οποία επιβάλλει υποχρέωση του εργοδότη να αιτιολογεί γραπτώς την απόφαση περί καταγγελίας της σύμβασης εργασίας αποκλειστικώς στην περίπτωση συμβάσεων εργασίας αορίστου χρόνου και η οποία, ως εκ τούτου, υπάγει σε δικαστικό έλεγχο το κύρος της καταγγελίας συμβάσεων αορίστου χρόνου, χωρίς να προβλέπεται ταυτόχρονα τέτοια υποχρέωση του εργοδότη (δηλαδή να μνημονεύει τον λόγο της καταγγελίας) στην περίπτωση των συμβάσεων εργασίας ορισμένου χρόνου (επομένως μόνον το ζήτημα της συμμόρφωσης της καταγγελίας προς τις διατάξεις για την καταγγελία συμβάσεων υπόκειται σε δικαστικό έλεγχο);
               
            
                  2)
               
               
                  Χωρεί επίκληση εκ μέρους των διαδίκων της ρήτρας 4 της προμνημονευθείσας συμφωνίας-πλαισίου και της γενικής αρχής του δικαίου της Ένωσης περί απαγορεύσεως των διακρίσεων (άρθρο 21 του Χάρτη των Θεμελιωδών Δικαιωμάτων της Ευρωπαϊκής Ένωσης) στην περίπτωση ένδικης διαφοράς μεταξύ ιδιωτών, και, κατά συνέπεια, τυγχάνουν οριζόντιας εφαρμογής οι προμνημονευθείσες διατάξεις;
               
            
         (1)  ΕΕ 1999, L 175, σ. 43.